เป็นร้านนั่งทานง่ายๆแบบเก้าอี้นั่งยองได้อารมณ์ไปอีกแบบ ร้านจะอยู่ชั้นใต้ดินตรงฟู้ดคอร์ทตรงทางออกด้านหลังของห้างเซ็นทรัล ร้านชื่อขนมจีนแต่เมนูที่ชอบจะเป็นข้าวซอย สั่งปุ๊บได้ปั๊บไม่ต้องรอนานเห็นกันจะๆต่อหน้าไม่มีอู้ ส่วนผักต่างๆ เครื่องปรุงและมะนาวสามารถเติมตามใจชอบไม่มีกั๊ก รสชาติเข้มข้นดี ถ้าเป็นไก่จะให้มาเป็นน่องเต็ม ส่วนเนื้อจะเป็นแบบเนื้อเปื่อย ตัวหมี่กรอบก็ทอดมาได้เหลือง ส่วนเส้นก็เคี้ยวหนึบๆกำลังดีไม่เละเกินไป